Í júlí stórjókst umferð einkaþotna um Reykjavíkurflugvöll og var talsvert meiri en fyrir kórónuveirufaraldurinn. Vélarnar eru bæði stærri og þyngri en áður og sumir íbúar í grennd við völlinn eru komnir með nóg af hávaðanum.
Stefán Smári Kristinsson, rekstrarstjóri ACE FBO, fyrirtækis sem þjónustar einkaflugvélar sem lenda á Reykjavíkurflugvelli, var einmitt að taka saman tölurnar fyrir júlímánuð þegar fréttastofa náði af honum tali.
Það var alveg gríðarleg aukning hjá okkur, alveg 50% aukning frá því sem var í júlí 2019, við sjáum að það eru mun stærri vélar sem eru að lenda, kannski ekki fleiri í vélum talið en mun stærri, við mælum þetta alltaf í maximum take off weight, eins og gerist í fluginu.
Fyrirtækið afgreiðir að sögn Stefáns á bilinu þrjár til fjórar vélar á dag, vélarnar sem lenda eru þó fleiri enda fleiri fyrirtæki sem þjónusta einkaþotur. En ræður Reykjavíkurflugvöllur við þetta?
Það er voða lítið sem má gera eins og staðan er núna, en hefði auðvitað verið gott að geta malbikað stærri hluta af því sem er í boði. Það hefur alveg verið nálægt því að þurfa að vísa vélum frá.
Undanfarin ár hafa heilu hverfin risið við flugvöllinn og íbúar þar eru ekki allir himinlifandi með aukna umferð, sama gildir raunar um íbúa í miðbænum. Illugi Jökulsson, einn þeirra, ræddi ástandið á Facebook-síðu sinni og sagði að í miðbænum heyrðist oft ekki mannsins mál langtímum saman fyrir hávaða í þotunum. Margir tóku undir með honum.
Það náttúrulega gefur auga leið að ef maður býr við hliðina á flugvelli þá heyrist í flugvélum.
Stefán Smári segir að það komi ákveðnir álagstoppar, við flugtak og lendingu, en ályktar þó að heilt yfir sé truflunin minni en til dæmis frá umferðarniðnum við Miklubraut. Stefán Smári segir að oftast séu þetta ríkir ferðamenn sem vilji komast á afskekktan og öruggan stað þar sem auðvelt sé að halda sig fjarri mannhafinu. Óljóst sé hvaða áhrif nýja bylgjan hafi á aðsóknina í ágúst, en líklegast skipti